b'\n_START_ARTICLE_\nMarty McFly\n_START_PARAGRAPH_\nMarty McFly on kuvitteellinen hahmo Paluu tulevaisuuteen -trilogiassa. Martya n\xc3\xa4yttelee Michael J. Fox._NEWLINE_Martyn vanhemmat ovat George McFly ja Lorraine Baines McFly. Marty on vanhempiensa kolmesta lapsesta nuorin. Marty McFly harrastaa kitaransoittoa ja skeittaamista. Marty seurustelee Jennifer Parker -nimisen tyt\xc3\xb6n kanssa. McFlyn yksi luonteenpiirteist\xc3\xa4 on se, ettei h\xc3\xa4n sied\xc3\xa4 sit\xc3\xa4, ett\xc3\xa4 h\xc3\xa4nt\xc3\xa4 kutsutaan pelkuriksi tai vastaavaksi. Trilogian viimeisess\xc3\xa4 elokuvassa h\xc3\xa4n kuitenkin p\xc3\xa4\xc3\xa4see eroon t\xc3\xa4st\xc3\xa4 luonteenpiirteest\xc3\xa4\xc3\xa4n._NEWLINE_Elokuvatrilogiassa Marty ja h\xc3\xa4nen yst\xc3\xa4v\xc3\xa4ns\xc3\xa4 Emmett \xe2\x80\x9dDoc\xe2\x80\x9d Brown matkustavat eri vuosiin DeLoreanista muokatulla aikakoneella. Elokuvissa seikkaillaan vuosissa 1985, 1955, 2015 ja 1885. Paluu tulevaisuuteen -elokuvassa Marty on 17-vuotias ja p\xc3\xa4\xc3\xa4tyy aikaan, jolloin h\xc3\xa4nen vanhempansa olivat 17-vuotiaita. Michael J. Fox kertoi p\xc3\xa4\xc3\xa4sseens\xc3\xa4 viimeisen elokuvan aikana aikaan, johon h\xc3\xa4n oikeasti halusikin, villiin l\xc3\xa4nteen.'